**ОПШТИНСКО ВЕЋЕ ОПШТИНЕ ГАЏИН ХАН** на основу одредбе члана 57. Статута Општине Гаџин Хан ( “Службени лист града Ниша” број 63/2008, 31/2011, 46/2011 и 36/2013),члана 3., члана 22. Одлуке о Општинском већу општине Гаџин Хан ( “Службени гласник града Ниша” бр.83/2008), члана 20. Пословника Општинског већа општине Гаџин Хан (“Службени лист града Ниша” број 93/2004) на својој 45. (четрдесетпетој) седници, одржаној дана 03. августа 2017. године, **УТВРЂУЈЕ**

**ПРЕДЛОГ ОДЛУКЕ О ИЗМЕНИ И ДОПУНИ**

**ОДЛУКЕ О ОПШТИНСКОМ ВЕЋУ ОПШТИНЕ ГАЏИН ХАН**

**УТВРЂУЈЕ СЕ** Предлог Одлуке о Изменaма и допунaма Одлуке о општинском већу

 општине Гаџин Хан, те исту доставити Скупштини општине Гаџин Хан на усвајање.

**ОПШТИНСКО ВЕЋЕ ОПШТИНЕ ГАЏИН ХАН**

 број: 06-110-403/17-III

У Гаџином Хану, 03.август 2017. године ПРЕДСЕДНИК

 Саша Ђорђевић

На основу члана 32. Закона о локалној самоуправи (\*Службени гласник РС\*, број 129/2007) и члана 39. Статута општине Гаџин Хан (\*Службени лист града Ниша\*, број 63/2008, 31/2011 , 46/2012 и 36/2013) ,

 Скупштина општине Гаџин Хан, на седници одржаној 4.августа 2017.године, донела је

ОДЛУКУ

О ИЗМЕНИ И ДОПУНИ ОДЛУКЕ

О ОПШТИНСКОМ ВЕЋУ ОПШТИНЕ ГАЏИН ХАН

Члан 1.

У Одлуци о Општинском већу општине Гаџин Хан („Службени лист града Ниша“, број 83/2008 ) мења се и допуњује члан 3.тако што се у ставу 1. после тачке 7. додају нове тачке:

 8.-доноси Одлуку о усвајању Годишњег програма заштите, уређења и коришћења пољопривредног земљишта општине Гаџин Хан ;

 -доноси Годишње програме мера подршке за спровођење пољопривредне политике и политике руралног развоја општине Гаџин Хан;

9. -израђује планове одбране који су саставни део Плана одбране Републике Србије,

 - предузима мере за усклађивање припрема за одбрану правних лица у делатностима из своје надлежности са одбрамбеним припремама и Планом одбране Републике Србије,

 - предузима мере за функционисање локалне самоуправе у ратном и ванредном стању ,

 -спроводи мере приправности и предузима друге мере потребне за прелазак на огранизацију у ратном и ванредном стању;

10.-уређује:

 -ближе услове , критеријуме и начин и поступак доделе средстава из буџета,односно одобрење програма за задовољавање потреба грађана у области спорта на територији општине

 -и начин јавног објављивања података о предложеним програмима за финансирање , одобреним програмима и реализацију одобрених програма.

Тачке 8.,9.,10. и 11. у ставу 1.члан 3. Одлуке о Општинском већу сада имају редослед од тачке 11. до тачке 14.

Члан 2.

Став 1.у члану 4. мења се у целости и сада гласи :

„Општинско веће чине председник општине , заменик председника општине , као и седам чланова Општинског већа , које бира Скупштина општине , на период од 4 године , тајним гласањем , већином од укупног броја одборника“.

Члан 3.

Ова Одлука ступа на снагу осмог дана од дана објављивања у „ Службеном листу града Ниша“.

Број: /2017-II

У Гаџином Хану дана, 4.августа 2017.године.

СКУПШТИНА ОПШТИНЕ ГАЏИН ХАН

 ПРЕДСЕДНИК

 Марија Цветковић